Иван Вазов
Славей

chitanka.info

Пей ми, славейо чудесни

пей да те послушам аз.

Любя твойте сладки песни,

любя звънкия ти глас.

Колко пъти съм се гушил

сам из китните гори,

и гласът ти аз съм слушал,

що извиваш от зори.

Пей, напей се ти на воля —

ти си на певците цар;

само не плаши се, моля,

аз на птички съм другар.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.